ช่วยสรุปเรื่อง แบรนด์มีมูลค่าสูงที่สุดในโลกของปี 2018 ให้หน่อยค่ะ
เป็นประจำทุกปีที่ Brand Finance ได้จัดอันดับมูลค่าแบรนด์ระดับโลก โดยในปีนี้ Amazon สามารถไต่จากอันดับ 3 ในปีก่อน ขึ้นแท่นกลายเป็นแบรนด์ที่มีมูลค่ามากที่สุดในโลกแซงหน้า Apple และ Google ส่วน Disney เป็นแบรนด์ที่แข็งแกร่งมากที่สุด  จากจุดเริ่มต้นของ Amazon ที่เป็นร้านหนังสือออนไลน์เล็กๆ ไม่สามารถสู้แบรนด์ที่มีมูลค่าสูงๆ อย่าง Apple และ Google ได้ แต่วันนี้ Amazon สามารถขึ้นแท่นแบรนด์ที่มีมูลค่าสูงที่สุดของโลก มีการเติบโตถึง 42% มูลค่ากว่า 150,811 ล้านเหรียญสหรัฐเข้าไปแล้ว ถือเป็นการเติบโตอย่างรวดเร็ว ตอนนี้ Amazon ไม่ใช่แค่ผู้ค้าปลีกออนไลน์อย่างเดียวเท่านั้น แต่ยังเป็นผู้ให้บริการโครงสร้างพื้นฐานระบบคลาวด์ และผู้ผลิตอุปกรณ์ไอทีอื่นๆ อีก ก้าวใหญ่ของ Amazon คือการก้าวเข้าสู่พื้นที่ของโลกดิจิทัลทั้งหมด เมื่อปีที่ผ่านมาได้ทำการซื้อกิจการ Whole Food มูลค่ากว่า 13,700 ล้านบาท เพื่อเป็นรูปแบบร้าน bricks and mortar แม้ว่า Apple จะครองอันดับ 2 ในผลสำรวจนี้ ด้วยมูลค่าแบรนด์ที่กลับมาเติบโต 37% มีมูลค่า 146,300 ล้านเหรียญ หลังจากที่ลดลงไป 27% ในปีก่อน ซึ่งถ้าดูทิศทางของ Apple แล้วค่อนข้างที่จะน่าเบื่อ ไม่มีสีสันเท่าไหร่ เพราะพึ่งพาอยู่กับการขาย iPhone เพียงอย่างเดียว Google ในปีนี้ได้ครองอันดับ 3 ลดลงจากอันดับหนึ่ง โดยมีการเติบโตของแบรนด์ที่ค่อนข้างช้าประมาณ 10% มีมูลค่า  120,900 ล้านเหรียญ โฆษณาออนไลน์ของ Google สามารถสร้างการเข้าชมได้มากกว่าที่คาดไว้ เนื่องจากมีการเติบโต 47% ในช่วงไตรมาส 3 ปี 2017 ในขณะที่ Samsung อยู่ในอันดับ 4 ขยับขึ้นมาจากอันดับที่ 6 ในปีก่อน เติบโต 39% มีมูลค่า 92,289 ล้านเหรียญ ส่วน Facebook อยู่ในอันดับที่ 5 ไต่ขึ้นจากอันดับที่ 9 ในปีก่อน เติบโต 45%  ด้วยมูลค่า 89,684 ล้านเหรียญ
จัดอันดับมูลค่าแบรนด์ระดับโลกโดย Brand Finance พบว่า ในปี 2018 อันดับ 1 ได้แก่ Amazon ผู้นำด้านค้าปลีกออนไลน์ มีมูลค่ากว่า 150,811 ล้านเหรียญสหรัฐ ถือว่าเป็นการเติบโตอย่างรวดเร็ว เพราะ Amazon ผลิตอุปกรณ์ไอทีและให้บริการโครงสร้างพื้นฐานระบบคลาวด์นอกจากการค้าปลีกออนไลน์ ถือว่าเป็นก้าวสำคัญในการเข้าสู่พื้นที่ของโลกดิจิทัลทั้งหมด
อันดับ 2 คือ Apple มีมูลค่า 146,300 ล้านเหรียญ
อันดับ 3 คือ Google มีมูลค่า 120,900 ล้านเหรียญ
อันดับ 4 คือ Samsung มีมูลค่า 92,289 ล้านเหรียญ
และ อันดับ 5 คือ Facebook มีมูลค่า 89,684 ล้านเหรียญ
3.ตลาดการเงิน & ผลิตภัณฑ์และบริการทางการเงิน,6.ข้อมูลการเงินรายบริษัท,4.ข่าวเศรษฐกิจและการเงิน